2023 թվականի ապրիլի 1․3 տարբերակ

**Հավելված Դ**

**SIDA-ի ստանդարտ տեխնիկական պայմանները աջակցության նախագծի/ծրագրի տարեկան աուդիտի համար, ներառյալ ISRS 4400-ը (վերանայված)**

**Ներածություն**

«Հելսինկյան Քաղաքացիական Ասամբլեայի-Վանաձորի» ՀԿ-ն, այսուհետ՝ «Գործընկեր կազմակերպություն», ցանկանում է ներգրավել աուդիտորական ընկերության ծառայությունները՝ ինստիտուցիոնալ աջակցության դրամաշնորհի աուդիտի իրականացման նպատակով, ինչպես նախատեսված է գործընկեր կազմակերպության և Sida-ի միջև կնքված համաձայնագրով: Աուդիտը կիրականացվի IAASB[[1]](#footnote-1)-ի կողմից հրապարակված միջազգային աուդիտի ստանդարտներին (ISA) համապատասխան: Բացի այդ, պետք է իրականացվի հանձնարարություն՝ համաձայն հարակից ծառայությունների միջազգային ստանդարտների (ISRS) 4400 (վերանայված): Աուդիտը և լրացուցիչ հանձնարարականը կիրականացվեն արտաքին, անկախ և որակավորված աուդիտորի կողմից:

**I. Աուդիտի նպատակները և շրջանակը**

Նպատակն է աուդիտի ենթարկել 2023-07-01-ից մինչև 2027-06-30 ժամանակահատվածի ֆինանսական հաշվետվությունը, որը ներկայացվել է Sida-ին, և արտահայտել աուդիտորական կարծիք՝ համաձայն ISA-ի, կիրառելով ISA 800/ISA 805-ը, այն մասին, թե արդյոք ինստիտուցիոնալ աջակցության դրամաշնորհի ֆինանսական հաշվետվությունը համապատասխանում է Գործընկեր կազմակերպության հաշվապահական հաշվառմանը և Sida-ի ֆինանսական հաշվետվությունների պահանջներին, ինչպես նշված է համաձայնագրում, ներառյալ Sida-ի և Գործընկեր կազմակերպության միջև կնքված հավելվածները (Համաձայնագիր):

**II. Լրացուցիչ հանձնարարական. համաձայն ISRS 4400 (վերանայված) համաձայնեցված ընթացակարգերի, վերանայել հետևյալ հատվածները՝ համաձայն ստորև նշված տեխնիկական պայմանների։**

Պարտադիր ընթացակարգեր, որոնք պետք է ներառվեն.

1. Դիտարկել՝ արդյոք ֆինանսական հաշվետվությունը կառուցված է այնպես, որ հնարավոր լինի այն ուղղակիորեն համեմատել վերջին հաստատված բյուջեի հետ։[[2]](#footnote-2)։

2. Դիտարկել և ստուգել՝ արդյոք ֆինանսական հաշվետվությունը տեղեկատվություն է տրամադրում հետևյալի վերաբերյալ՝

ա) Հաշվետու ժամանակահատվածի համար բյուջեի յուրաքանչյուր տողի (ինչպես եկամուտների, այնպես էլ ծախսերի) ֆինանսական արդյունքը և գործող համաձայնագրի շրջանակներում նախորդ ժամանակահատվածների վերաբերյալ կուտակային տեղեկատվության սյուները։

բ) Անհրաժեշտության դեպքում համեմատել՝ արդյոք հաշվետու ժամանակաշրջանի սկզբնական ֆոնդի մնացորդը[[3]](#footnote-3) համընկնում է նախորդ հաշվետու ժամանակաշրջանի վերջնական ֆոնդի մնացորդի հետ։

գ) Փոխարժեքային շահույթի/կորուստի հայտնաբերում: Պարզել և հաստատել՝ արդյոք հայտնաբերումը ներառում է ամբողջ արժութափոխանակության գործընթացը՝ սկսած Sida-ի վճարումից մինչև կազմակերպության ներսում նախագծի/ծրագրի իրականացումը տեղական արժույթով(ներով), եթե կիրառելի է:

դ) Բացատրական նշումներ (օրինակ՝ ֆինանսական հաշվետվությունների համար կիրառված հաշվապահական սկզբունքները):

ե) Այն գումարի չափը, որը փոխանցվել է իրականացնող գործընկերներին, եթե կիրառելի է։

3. ա) Հարցում կատարել և ստուգել, թե ինչ հաճախականությամբ են հաշվետու ժամանակահատվածում աշխատավարձի ծախսերը դեբետացվում նախագծին/ծրագրին։

*Ընտրել երեք անձանց երեք տարբեր ամիսների համար և՝*

բ) Հարցում կատարել և ստուգել՝ արդյոք կան աշխատավարձի դեբետավորված ծախսերի համար հիմնավորող փաստաթղթեր[[4]](#footnote-4):

գ) Հարցում կատարել և ստուգել՝ արդյոք աշխատած իրական ժամանակը փաստաթղթավորված է և ստուգված ղեկավարի կողմից: Հարցում կատարել և ստուգել թե ինչ հաճախականությամբ է կատարվում դեբետավորված և իրական աշխատած ժամանակի միջև համաձայնեցումը:

d) Ստուգել՝ արդյոք Գործընկեր կազմակերպությունը հետևում է գործող հարկային օրենսդրությանը՝ կապված ֆիզիկական անձանց եկամտահարկի (PAYE)[[5]](#footnote-5) և սոցիալական ապահովության վճարների հետ։

4. Վերանայել և հաստատել, որ Գործընկեր կազմակերպությունը ստուգում է իրականացնող գործընկերներին (IP-ներին) և/կամ մատակարարներին՝ համոզվելու համար, որ այդ կողմերը ընդգրկված չեն Եվրոպական Միության ֆինանսական պատժամիջոցների ցուցակում (ԵՄ Պատժամիջոցների ցուցակ)՝ որը ներառում է անձինք, խմբեր և կազմակերպություններ։

Հարցում կատարել՝ արդյոք ստուգման գործընթացի արդյունքում արձանագրված են եղել որևէ հայտնաբերումներ, և եթե այո՝ ներկայացնել այդ հայտնաբերումները։

5․ ա) Ստուգել և հաստատել, որ ֆինանսական տարվա վերջում չծախսված միջոցների մնացորդը (ըստ ֆինանսական հաշվետվության) համապատասխանում է հաշվապահական համակարգում և/կամ բանկային հաշվում տրամադրված տեղեկատվությանը։

բ) **Կիրառելի է վերջին տարում.** ստուգել և հաստատել ֆինանսական հաշվետվության մեջ չծախսված միջոցների մնացորդը (ներառյալ փոխարժեքի աճը) և հաստատել այն գումարը, որը պետք է վերադարձվի SIDA-ին։

**III. Հաշվետվությունը**

Հաշվետվությունը պետք է ստորագրվի պատասխանատու աուդիտորի կողմից (ոչ միայն աուդիտորական ընկերության[[6]](#footnote-6)) և պետք է ներառի պատասխանատու աուդիտորի պաշտոնը։

*Հաշվետվություն ISA հանձնարարականից*

Աուդիտորի հաշվետվությունը պետք է ներառի անկախ աուդիտորի հաշվետվություն՝ համաձայն ISA 800/805 ստանդարտի ձևաչափի, և աուդիտորի կարծիքը պետք է հստակ ձևակերպված լինի: Աուդիտի առարկա հանդիսացած ֆինանսական հաշվետվությունը պետք է կցվի աուդիտի հաշվետվությանը:

Հաշվետվությունը պետք է ներառի նաև կառավարմանը ուղղված նամակ (Management letter), որը բացահայտում է աուդիտի բոլոր հայտնաբերումները, ինչպես նաև աուդիտի գործընթացի ընթացքում հայտնաբերված թույլ կողմերը: Աուդիտորը պետք է առաջարկություններ ներկայացնի հայտնաբերված խնդիրները և թույլ կողմերը լուծելու համար: Առաջարկությունները պետք է ներկայացվեն առաջնահերթության կարգով և ռիսկերի դասակարգմամբ:

Կառավարմանը ուղղված նամակում պետք է ներկայացվեն Գործընկեր կազմակերպության կողմից նախորդ աուդիտների ընթացքում հայտնաբերված թերությունների վերացման նպատակով իրականացված միջոցառումները։ Եթե նախորդ աուդիտը չի ընդգրկել որևէ հայտնաբերում կամ թերություն, որը պետք է շարունակական դիտարկման առարկա դառնար, ապա այդ մասին հստակ պարզաբանում պետք է ներառվի աուդիտորական հաշվետվությունում։

Եթե աուդիտորի գնահատմամբ աուդիտի ընթացքում հայտնաբերումներ կամ թերություններ չեն արձանագրվել, որոնք կառաջացնեին կառավարմանը ուղղված նամակ կազմելու անհրաժեշտություն, ապա այդ գնահատման հիմնավորումը պետք է ներկայացվի աուդիտորական հաշվետվության մեջ։

*Հաշվետվություն ISRS 4400 (Վերանայված) հանձնարարականից*

II բաժնի համաձայնեցված ISRS 4400 (Վերանայված) ընթացակարգերի համաձայն լրացուցիչ հանձնարարականը պետք է առանձին ներկայացվի «Համաձայնեցված ընթացակարգերի հաշվետվության» մեջ։

Իրականացված ընթացակարգերը պետք է նկարագրվեն, իսկ հայտնաբերումները պետք է ներկայացվեն «Առնչվող ծառայությունների միջազգային ստանդարտ 4400» (վերանայված) պահանջներին համապատասխան։

Անհրաժեշտության դեպքում, հաշվետվության մեջ պետք է նշվի ընտրանքի չափը։

1. Աուդիտի և հավաստիացման միջազգային ստանդարտների խորհրդի (IAASB)

   Գործի օրինակի համարը՝ 23/000790 Բաժին՝ VERKSTOD/JUR Այլ՝ Տարբերակի համար՝ 1.3 Ամսաթիվ՝ 20230428 Այլ՝ [↑](#footnote-ref-1)
2. Բյուջեն կցվում է Sida-ի հետ կնքված համաձայնագրին որպես հավելված, և ցանկացած թարմացում պետք է հիմնավորվի Sida-ի գրավոր հաստատմամբ։ [↑](#footnote-ref-2)
3. Այսինքն՝ նախորդ հաշվետու ժամանակահատվածում/ժամանակահատվածներում կատարված վճարումներից մնացած միջոցները։ [↑](#footnote-ref-3)
4. Աշխատավարձի դեբետավորված ծախսերը պետք է հաստատվեն օժանդակ փաստաթղթերով, ինչպիսիք են աշխատանքային պայմանագրերը: [↑](#footnote-ref-4)
5. աշխատավարձից պահվող եկամտահարկ [↑](#footnote-ref-5)
6. Եթե ​​աուդիտորական ընկերությունը պարտավոր է ստորագրել, ապա անհրաժեշտ է հղում կատարել համապատասխան օրենսդրությանը: Սակայն SIDA-ն պետք է իմանա, թե ով է պատասխանատու եղել աուդիտի հանձնարարության համար։ [↑](#footnote-ref-6)